Pačes

**Časová os**

**Pačes** (orig. *Hairlock*) je mág, člen Húfca Jednorukého. Je nevrlý (a zdá sa, že všeobecne neobľúbený) protivník Tayschrenna. Zrejme pochádza zo Sedmiměstí.

Poznávacie znamenia: ako človek mal vyholenú lebku s plochým zjazveným čelom, zožltnuté zuby, malé tmavé oči, plochý a skrivený nos

## Minulosť

Bol kúzelníkom zo Sedmiměstí, ktorý s ostatnými bojoval proti Malazskej ríši až do času, kedy padol Arén a svätí Falah´d boli rozprášení. Potom dostal na výber medzi smrťou alebo službou Malazskej ríši.

## Služba cisárovi

Pripojil sa ku kádru 2. armády v Pan´potsun v čase, kedy došlo k prevratu a nástupu Leseen na trón cisárstva.

## Bitka o Dřevnov

Počas obliehania Dřevnova bol členom kádra mágov 2. malazskej armády a "poslíčkom" Dujeka Jednorukého. Považoval sa za lepšieho ako Besana, no po Nedurianovej smrti si Dujek vybral ako veliteľku kádra ju.

Ráno v deň rozhodujúcej bitky o Dřevnov, v roku 1163 spánku Ohnice, zvoláva na pokyn vrchnej päste Dujeka Jednorukého do jeho veliteľského stanu neplánovanú schôdzku. Zúčastnili sa jej okrem neho mágovia Besana, Kalot a Tayschrenn. Od Dujeka sa dozvedajú o Spároch, ktorých poslala cisárovná a ktorí lovia mágov v meste (zrejme im miestne velil Tayschrenn). Zároveň o pláne dnes s kádrom a štyrmi velemágmi (vrátane Tayschrenna) zaútočiť na Mesačný Kameň, vznášajúci sa už 3 roky nad mestom. Cisárovná sa obáva o osud ťaženia a domnieva sa, že v Mesačnom Kameni je iba malá hŕstka obyvateľov (väčšina bojuje proti 5. armáde na severe) a jeden arcimág (jeho totožnosť im najskôr nie je známa, ale Pačes má svoje silné podozrenia a snaží sa vyprovokovať konflikt s Tayschrennom). Cíti totiž pascu a možnosť pre Tayschrenna zbaviť sa svojich oponentov. Ukáže sa, že arcimágom bude zrejme sám Anomander, no Tayschrenn predpokladá, že pri priamom útoku sa stiahne.

V roku 1163 spánku Ohnice sa zúčastňuje, podobne ako Besana, ktorá tam je s ním, rozhodujúceho krvavého boja o Dřevnov. Mesto bránil Mesačný Kameň (Anomander Dlhý vlas), ktorý sa nad ním vznášal. Proti nemu nastúpili na kopci oproti hradbám 4 velemágovia (Tayschrenn vpredu; Tumava, Bellurdan a A´Karonys ako skupina v strede) a káder 2. armády (Besana, Kalot, **Pačes**; ako zadná skupina). Na pláni pred mestom sa zoradili 2. a 6. armáda (7000 veteránov + 4000 regrútov), morantské légie stáli asi štvrť míle ďalej na západe.

Útok zahájili velemágovia zlatými a modrými plameňmi, Anomander odpovedal staršou nekrotickou mágiou Kurald Galain. Následne vypukla prudká výmena magických kúziel. Pri tomto súboji si balvany uvoľnené z Mesačného kameňa a kúzla vybrali na vojakoch malazskej armády a obyvateľoch mesta krutú daň.

V boji Pačes utrpí smrteľné zranenie, kedy ho kúzelná vlna spáli od pása nadol. Táto vlna ale neprišla náhodne z Mesačného Kameňa, ale cielene z pláne, od Tayschrenna. On je však ľstivý a skúsený čarodejník a s týmto scenárom počítal. Mal pre tento prípad zadné vrátka: dohodu s Dujekom a štyrmi členmi 9. čaty 2.armády (Whiskeyjack, Rýchly Ben, Kalam a Líto). Rychlému Benovi sa podarí zložitý magický rituál prenosu duše umierajúceho Pačesa do drevenej bábky. Odovzdáva ju (zabalenú) Besane, ktorá sa potom, čo zažila a videla pridáva k skupinke s tým, že ju má odniesť do stanu a skryť pred Tayschrennom.

## Drevená bábka

Po úspešnom rituále sa Pačesova duša preniesla do drevenej bábky-marionety s umne vyrezanými rukami, oblečenej v šatách z jasne žltého hodvábu, v klobúku so širokou krempou.

Besana mu vykladá Balíček drakov - prvá karta je Pán noci, druhá Oponn, ďalšiu otočiť odmietne; bude sa držať druhej karty. Pačesa to rozzúri, dokonca sa jej vyhráža smrťou. Nakoniec ustúpi: potrebuje ju a vie, že ona ho Tayschrennovi nezradí. Kategória:Húfec Jednorukého
Kategória:Mágovia